**ANEXA nr. 3**

CARACTERISTICI DE EDITARE, MODUL DE DIFUZARE, UTILIZARE, PĂSTRARE ŞI DEPUNERE A FORMULARULUI

1. Denumire: “Notificare referitoare la obligația de declarare și de plată a impozitului suplimentar național”

2. Caracteristici de editare: se utilizează echipament informatic pentru completare şi editare. Formularele se completează şi se editează cu ajutorul programului de asistenţă asigurat gratuit de către Agenţia Naţională de Administrare Fiscală.

3. Se utilizează în vederea depunerii notificării referitoare la obligația de declarare și de plată a impozitului suplimentar național, care face obiectul raportării.

4. Se completează şi se depune de către declarant.

5. Circulă în format electronic la organul fiscal competent.

6. Se arhivează, în format electronic, în arhiva electronică centralizată. Termenul de arhivare se stabileşte prin Norme interne de arhivare electronică, elaborate de Agenţia Naţională de Administrare Fiscală.